**USTANOVA ZA ZDRAVSTVENU NJEGU U KUĆI KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

Broj: 02-70/24

Karlovac, 12. studenog 2024.

 **Z A P I S N I K**

s 40. sjednice Upravnog vijeća Ustanove za zdravstvenu njegu u kući Karlovac, održane dana 12. studenog 2024. godine (utorak) s početkom u 15,30 sati u prostorijama Ustanove za zdravstvenu njegu u kući Karlovac, ulica dr. Vladka Mačeka 48, Karlovac.

NAZOČNI: Krešimir Lišnjić, dipl. ing. stroj., predsjednik; Nataša Borovac, struč. spec. oec.,

član, Ivan Kušan, dr.med.spec., član, Đurđica Grman, prvostupnica fizioterapije, član, Goranka Milovanović, član (predstavnik radnika)

NISU NAZOČNI: nema

OSTALI NAZOČNI: Andreja Navijalić, prof., ravnateljica, Marica Plavetić, bacc.med.techn.

ZAPISNIK VODILA: Nataša Borovac, struč. spec. oec.

Predsjednik Upravnog vijeća pozdravlja nazočne, otvara 40. sjednicu Upravnog vijeća, utvrđuje kvorum i predlaže slijedeći

 **D N E V N I R E D**

1. **Usvajanje zapisnika s 39. sjednice Upravnog vijeća Ustanove za zdravstvenu**

 **njegu u kući Karlovac.**

1. **Izvješće o poslovanju Ustanove za zdravstvenu njegu u kući Karlovac za razdoblje siječanj - listopad 2024.**

Izvjestitelji: Andreja Navijalić, prof., ravnateljica i Iva Galović Držić, knjigovodkinja

1. **Donošenje Prijedloga 3. Rebalansa Financijskog plana Ustanove za zdravstvenu njegu u kući Karlovac za 2024.**

Izvjestitelji: Andreja Navijalić, prof., ravnateljica i Iva Galović Držić, knjigovotkinja

1. **Utvrđivanje potrebe zapošljavanja.**

Izvjestitelj: Andreja Navijalić, prof., ravnateljica

1. **Odluka o nabavi vozila za službene potrebe.**

Izvjestitelj: Andreja Navijalić, prof., ravnateljica

1. **Raznoliko.**

Predloženi Dnevni red je jednoglasno prihvaćen.

**Točka 1.**

Usvaja se zapisnik s 39. sjednice Upravnog vijeća Ustanove za zdravstvenu njegu u kući Karlovac, bez primjedbi.

**Točka 2.**

Usvaja se Izvješće o poslovanju za siječanj - listopad 2024. Ustanove za zdravstvenu njegu u kući Karlovac, koja se nalaze u privitku ove Odluke i sastavni je dio arhivskog zapisnika.

**Točka 3.**

Donosi se Prijedlog 3. Rebalans Financijskog plana Ustanove za zdravstvenu njegu u kući Karlovac za 2024., koji se nalazi u privitku ove Odluke i sastavni je dio arhivskog zapisnika.

 **Točka 4.**

## Utvrđuje se potreba za zapošljavanjem u Ustanovi za zdravstvenu njegu u kući Karlovac:

## - prvostupnika/prvostupnice fizioterapije, jednog izvršitelja na neodređeno vrijeme, na upražnjeno radno mjesto djelatnice koja prestaje s radom u Ustanovi za zdravstvenu njegu u kući Karlovac radi odlaska u mirovinu, a koja je ugovorena sa Hrvatskim zavodom za zdravstveno osiguranje.

 **Točka 5.**

Upravno vijeće temeljem članka 21. Statuta donosi jednoglasno slijedeću:

**O D L U K U**

1. Odobrava se nabava jednog vozila za službene potrebe Ustanove za zdravstvenu njegu u kući Karlovac, procijenjene vrijednosti nabave 10.832,00 eura bez PDV-a.
2. Ovlašćuje se ravnateljica Andreja Navijalić, prof. na provedbu postupka javne nabave sukladno Zakonu o javnoj nabavi (NN broj 120/16 i 114/22), imenovanje Stručnog povjerenstva za nabavu, donošenje odluke o odabiru najpovoljnijeg ponuditelja i sklapanje ugovora o javnoj nabavi.

**Točka 6.**

Ravnateljica Andreja Navijalić, prof. izvještava Upravno vijeće da je proveden natječaj za zapošljavanje pripravnika prvostupnika fizioterapije i fizioterapeutskih tehničara, te je danas donesena Odluka o odabiru te će se navedeno rješavati za Hrvatskih zavod za zapošljavanje jer navedeno ide preko njihove mjere zapošljavanja. Također, završen je i postupak zapošljavanja medicinske sestre na neodređeno vrijeme te za zapošljavanje medicinskog tehničara na određeno vrijeme.

Nastavlja, vezano za naplate potraživanja od domova za starije i nemoćne, Obiteljski dom "Vedri dani" iz Ogulina je ostao dužan 1.300,00 EUR te nakon svih opomena, nije podmiren dug, ali je ipak dogovoreno da će se dug podmiriti kroz 4 rate, te ukoliko ni tada ne bude podmiren, pokrenut će se ovršni postupak te smo već raskinuli Ugovor za pružanje usluga.

Po zaključenom dnevnom redu, predsjednik Upravnog vijeća zahvaljuje se na sudjelovanju te

zaključuje sjednicu u 16,00 sati.

 **PREDSJEDNIK**

  **UPRAVNOG VIJEĆA**

 **Krešimir Lišnjić, dipl. ing. stroj.**